آمریکادا دونن سحر قورویا چاتان فلورانس قاسیرغاسی ندنی ایله ۱ی کؤرپه ۴ نفر یاشامینی ایتیردی.
قاسیرغانین اسدیگی قوزئی کارولینانین ویلمینگتن ایالتی پلیسی بونا باغلی اولاراق،
"ویلمینگتن‌داکی فلورانس قاسیرغاسین‌دا ایکی نفرین اؤلدویونو تصدیق ائدیریک. بیر آنا و کؤرپه ائولرینین اوزرینه دوشن آغاج سببیله حیاتینی ایتیردی. یارالانان آتا دا خسته‌خانایا قالدیریلدی" آچیقلاماسینی وئردی.
همپستید شهرین‌ده ده گؤره‌و‌لیلر، دئوریلن آغاجلار سببی ایله یوللارین باغلانماسین‌دان دولایی مداخیله ائدیله‌بیلمه‌ین قلب سکته‌سی گئچیره‌ن بیر قادینین حیاتینی ایتیردیگینی بیلدیردی.
والیلیکدن وئریلن آچیقلامادا ایسه، لنوار شهرین‌ده‌کی بیر کیشینین، ژنراتورو چالیشدیریرکن الکتریک توتماسی نتیجه‌سین‌ده حیاتینی ایتیردیگی بیلدیریلدی.
عاجل دوروم یئتکیلیلری قوزئی کارولینا ساحللرین‌ده قاسیرغا سببی ایله یوکسکلیگی ۳ متره چاتان دالغالار اولوشدوغونو آچیقلادی.
قاسیرغا سببی ایله قوزئی و گونئی کارولینادا ۶۲۰ مین نفر الکتریک‌سیز قالدی.
توپلامدا ۱۰ میلیون نفره تأثیر ائدجگی بیلدیریلن قاسیرغانین ۱۷۰ میلیارد دلارلیق ضرره یول آچابیله‌جگی تخمین ائدیلیر.
